# PRILOGA 4 VZOREC POGODBE

**MINISTRSTVO ZA OKOLJE IN PROSTOR, Dunajska cesta 48, 1000 Ljubljana, ki ga zastopa \_\_\_\_\_\_\_\_\_\_\_\_\_\_\_, minister (v nadaljevanju: ministrstvo)**

Identifikacijska št.: 55058515

Matična št.: 2482789000

in

\_\_\_\_\_\_\_\_\_\_\_\_\_\_\_\_\_\_ ,\_\_\_\_\_\_\_\_\_\_\_\_\_\_\_\_\_\_, ki ga zastopa\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_(v nadaljevanju: upravičenec):

Davčna številka:

Matična številka:

skleneta

**POGODBO za sofinanciranje strokovnih podlag, študij in dokumentacije za**

**monosežigalnice blat komunalnih in skupnih čistilnih naprav**

»\_\_\_\_\_\_\_\_\_\_\_\_\_\_\_\_\_\_\_\_\_«

Št. 2550-22-\_\_\_\_\_\_\_\_\_\_

1. **Uvodne določbe**
2. člen

Pogodbeni stranki ugotavljata, da:

* se je upravičenec prijavil na Javni poziv za »za sofinanciranje strokovnih podlag in dokumentacije za monosežigalnice blat komunalnih in skupnih čistilnih naprav, ki je bil objavljan v Uradnem listu RS, št.\_\_\_\_\_\_\_\_, z dne \_\_\_\_\_\_\_\_\_\_ in na spletni strani Ministrstva za okolje in prostor;
* je bila vloga upravičenca izbrana s sklepom predstojnika ministrstva št. \_\_\_\_\_\_\_\_\_\_\_, z dne \_\_\_\_\_\_\_\_\_\_\_;
* sta dokumentacija poziva in vloga del te pogodbe;
1. člen

Sofinanciranje po tej pogodbi ne predstavlja državne pomoči.

1. **Predmet pogodbe**
2. člen

S to pogodbo pogodbeni stranki urejata medsebojne pravice in dolžnosti v zvezi s sofinanciranjem in uveljavljanjem upravičenih stroškov za izdelavo strokovnih podlag, študij in dokumentacije za monosežigalnice blat komunalnih in skupnih čistilnih naprav

Ime projekta: \_\_\_\_\_\_\_\_\_\_\_\_\_\_\_\_\_

Občina: \_\_\_\_\_\_\_\_\_\_\_\_\_\_\_\_\_\_\_\_\_\_

1. **Pogodbena vrednost**
2. člen

Višina celotnih stroškov strokovnih podlag in dokumentacije projekta je ocenjena na \_\_\_\_\_\_\_\_\_\_\_\_\_EUR.

Ministrstvo bo sofinanciralo upravičene stroške izdelave strokovnih podlag, študij in dokumentacije projekta v deležu \_\_\_\_\_\_\_\_\_\_% (vendar ne več kot 50 %) celotnih stroškov, v znesku do \_\_\_\_\_\_\_\_\_\_\_EUR.

Sredstva, potrebna za financiranje predmeta javnega razpisa, so načrtovana v Programu porabe sredstev Sklada za podnebne spremembe za leti 2022 in 2023 (Uradni list RS, št. 49/22). V letu 2022 so zagotovljena na proračunski postavki 559 Sklad za podnebne spremembe, na projektu št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . V naslednjih letih pa bodo planirana skladno z 59. členom Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US).

Ministrstvo si pridružuje pravico, da glede na razpoložljiva proračunska sredstva izvajalcu naknadno predlaga prilagoditev dinamike sofinanciranja in višino sofinanciranja projekta.

1. **Upravičeni stroški in način izplačevanja sredstev upravičencu**
2. člen

Upravičeni stroški za prejem sredstev sofinanciranja so stroški povezani z:

izdelavo dokumentacije, študij in strokovnih podlag za umestitev monosežigalnic z območjem za skladiščenje pepela v prostor; dokumentacije za pridobitev gradbenega dovoljenja in investicijske dokumentacije skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) za izgradnjo monosežigalnic (naprav za termično predelavo odpadnega blata iz komunalnih in skupnih čistilnih naprav (BKČN, odpadek št. 19 08 05) z območjem za skladiščenje pepela, za poznejšo snovno predelavo (rekuperacijo) fosforja iz s fosforjem bogatega pepela).

Upravičeni stroški:

Izdelava študij, projektne dokumentacije, prostorskega akta, strokovnih podlag potrebnih za izdelavo dokumentacije in okoljskih poročil za monosežigalnice blat komunalnih in skupnih čistilnih naprav s katerih se prevzema BKČN za doseganje minimalne kapacitete 3MW termične moči vhodnega goriva.

Neupravičeni stroški:

Vsi posredni stroški izdelave dokumentacije, prostorskega akta in strokovnih podlag potrebnih za izdelavo dokumentacije in okoljskih poročil za monosežigalnice BKČN, s katerih se prevzema BKČN minimalno kapacitete 3MW termične moči vhodnega goriva, kot npr. stroški nakupa zemljišč, promocije projekta, pogostitev.

Vsi stroški dokumentacije, prostorskega akta in strokovnih podlag potrebnih za izdelavo dokumentacije in okoljskih poročil za monosežigalnice blat komunalnih in skupnih čistilnih naprav, katerih minimalna kapaciteta ne bo dosegla 3MW termične moči vhodnega goriva.

Kot dokazila za upravičenost stroškov štejejo dokazila o nastalih stroških in dokazila o plačanih situacijah.

Višina stroškov (upravičenih in neupravičenih) je opredeljena v vlogi za sofinanciranje v prilogi 2 (DIIP), ki je priloga in sestavni del te pogodbe.

1. člen

Upravičenec je ministrstvu dolžan predložiti zahtevke za izplačilo skupaj s poročili o opravljenih aktivnostih in dokazili v naslednjih dinamiki:

1. FAZA: po dostavi Študije izvedljivosti (15 % upravičenih stroškov sofinanciranja),

2. FAZA: sklep o sprejetem prostorskem aktu umestitve objekta (50 % upravičenih stroškov sofinanciranja),

3. FAZA: Pridobljeno gradbeno dovoljenje. (35 % upravičenih stroškov sofinanciranja).

Neporabljena sredstva iz posamezne faze se lahko prenesejo za sofinanciranje naslednje faze.

Upravičenec lahko po tej pogodbi izstavi zadnji zahtevek za izplačilo najkasneje do 15. 11. 2023. Ministrstvo se ne zavezuje financirati izdelave strokovnih podlag, študij in dokumentacije za monosežigalnice blat komunalnih in skupnih čistilnih naprav, za katere prijavitelj ne predloži ustreznega zahtevka do navedenega datuma.

Roki za izdajo računov po posameznih fazah so določeni v Projektni nalogi s terminskim planom in se lahko spremenijo na podlagi pisnega dogovora med skrbnikoma pogodbe in brez sklenitve aneksa k tej pogodbi, pod pogojem, da se rok za predložitev zahtevka za izplačilo posamezne faze ne podaljša po 15. 11. 2023.

1. **Obveznosti ministrstva**
2. člen

Ministrstvo bo pogodbene zneske za izplačilo nakazalo 30. dan od prejema popolnih in pravilno izstavljenih zahtevkov za izplačilo z obveznimi prilogami, na podlagi dejansko izvedenih del.

Osnova za izplačilo je s strani ministrstva potrjen zahtevek za izplačilo.

V primeru, da ministrstvo pri pregledu zahtevka za izplačilo ugotovi pomanjkljivosti, pozove upravičenca k dopolnitvi oziroma zahtevek zavrne. Upravičenec je dolžan dokumentacijo ustrezno dopolniti ali spremeniti ter jo ministrstvu posredovati v roku, določenem v pozivu za dopolnitev. V primeru zavrnitve mora upravičenec posredovati novi zahtevek za izplačilo z vso ustrezno dokumentacijo.

Ministrstvo bo sredstva nakazalo na TRR upravičenca št. \_\_\_\_\_\_\_\_\_\_\_\_\_\_\_, odprtega pri \_\_\_\_\_\_\_\_\_\_\_\_\_\_\_\_\_.

1. **Obveznosti upravičenca**
2. člen

Upravičenec se s podpisom pogodbe zavezuje, da bo:

* obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe ter aktivnosti projekta izvedel strokovno in vestno;
* sredstva, pridobljena po tej pogodbi, porabil namensko in izključno za izvajanje projekta, katerega sofinanciranje je predmet te pogodbe;
* pri izvajanju projekta sodelovali le za to usposobljeni izvajalci z registrirano dejavnostjo
* podatke o izvedbi projekta in rezultatih porabljenih sredstev zbiral in posredoval ministrstvu v skladu z določili te pogodbe in navodili;
* posredoval zahtevek za izplačilo v skladu z navodili ministrstva;
* ne glede na prejšnjo alinejo na zahtevo ministrstva posredoval dodatna poročila o poteku aktivnosti in porabi sredstev, določenih s to pogodbo, oziroma bo na zahtevo ministrstva uporabljal drugačen način poročanja;
* hranil dokumentacijo o projektu najmanj še pet let po zaključku projekta;
* ravnal v skladu z vsemi morebitnimi spremembami oziroma dopolnili navodil, ki jih bo ministrstvo naknadno sporočilo oziroma posredovalo, in sicer od njihovega prejema dalje.

Upravičenec s sprejemom sofinanciranja sprejme tudi dejstvo, da lahko ministrstvo podatke, ki jih v dokumentaciji predloži upravičenec, uporablja za namene obdelave podatkov, analitične potrebe in posreduje zainteresirani javnosti v skladu z zakonom, ki ureja dostop do informacij javnega značaja. Upravičenec se tudi strinja, da bo vključen v seznam upravičencev, ki bo javno objavljen in bo obsegal navedbo upravičenca, naziv projekta in znesek dodeljenih in izplačanih javnih sredstev sofinanciranja projekta.

Upravičenec potrjuje in jamči, da je ministrstvo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe ter da so vsi podatki, ki jih je in ki jih bo posredoval ministrstvu tekom izvajanja projekta v zvezi s to pogodbo resnični in popolni.

1. **Spremembe in neizpolnjevanje pogodbenih obveznosti**
2. člen

Če upravičenec ugotovi, da ne bo mogel izpeljati projekta tako, kot je določeno s pogodbo, in bo prišlo do finančne, vsebinske oziroma časovne spremembe projekta, ki je predmet sofinanciranja po tej pogodbi, mora čim prej, najpozneje pa v roku 14 dni od nastanka razloga za spremembo, le-to pisno obrazložiti in utemeljiti. Če upravičenec tega ne stori, ali če ministrstvo ugotovi, da je sprememba projekta neutemeljena, lahko ministrstvo odstopi od te pogodbe in zahteva vrnitev že izplačanih neupravičenih sredstev s pripadajočimi obrestmi od dneva nakazila do dneva vračila. V primeru zamude pri vračilu sredstev, se obračunajo zakonite zamudne obresti od prvega dne zamude obveznosti vračila do dneva vračila.

O podaljšanju roka po 15. 11. 2023 odloči ministrstvo z aneksom k tej pogodbi. Če podaljšanje roka za ministrstvo ni sprejemljivo glede na predmet pogodbe, namen njene sklenitve in razpoložljiva finančna sredstva, se pogodba zaključi. Podaljšanje pogodbenega roka je mogoče le pred njegovim potekom, v kolikor bodo za to načrtovana sredstva v skladu za podnebne spremembe, vendar ne za dlje kot do 1. 1. 2025.

Skupna višina sofinanciranja po tej pogodbi se ne more povečati.

1. člen

V primeru, da ministrstvo ugotovi:

* da je upravičenec prejel sredstva za stroške, ki so predmet te pogodbe, tudi iz drugih virov financiranja (dvojno financiranje),
* da je upravičenec pridobil sredstva sofinanciranja z lažnimi ali nepopolnimi navedbami (tudi v vlogi),
* nenamensko in negospodarno porabil sredstva po tej pogodbi ali porabil sredstva za izvajanje aktivnosti, ki niso upravičene po pozivu, vlogi in pogodbi;
* da prijavitelj ob zaključku projekta brez utemeljenih, objektivnih razlogov ni izpolnil pogodbenih obveznosti ter ni dosegel načrtovanih učinkov in rezultatov;
* da upravičenec kljub predhodnemu opozorilu izvaja aktivnosti, ki so lahko nenamenske z vidika javnega poziva in predložene vloge;
* vsebinsko, časovno, finančno nerealizacijo projekta oziroma ugotovi, da je upravičenec drugače kršil določila te pogodbe ali ni odpravil nepravilnosti v določenem roku;
* da je prišlo do prekinitve izvajanja projekta na strani upravičenca;

lahko v celoti ali delno odstopi od pogodbe in zahteva od upravičenca vrnitev vseh izplačanih sredstev s pripadajočimi obrestmi od dneva nakazila do dneva vračila. V primeru zamude pri vračilu sredstev se obračunajo zakonite zamudne obresti od prvega dne zamude obveznosti vračila, do dneva vračila.

Upravičenec bo moral v primeru ugotovitve nepravilnosti vrniti prejeta sredstva v petnajstih (15) dneh od vročitve zahtevka za vračilo sredstev, razen v primeru drugačnega roka, dogovorjenega s sofinancerjem .

1. člen

Če upravičenec predčasno odstopi od pogodbe na podlagi utemeljenih razlogov, ki jih ministrstvu sporoči takoj po nastanku le-teh, izgubi pravico do financiranja, razen do financiranja tistih upravičenih stroškov, vezanih na že izpeljane dejavnosti projekta.

Predčasen odstop upravičenca od pogodbe brez utemeljenih razlogov pomeni neizpolnjevanje pogodbenih obveznosti. V tem primeru je upravičenec dolžan povrniti že prejeta sredstva, skupaj z zakonitimi obrestmi od dneva nakazila do dneva vračila.

1. **Nadzor nad namensko porabo sredstev**
2. člen

Ministrstvo ima pravico kadarkoli v obdobju od izdaje odločbe o dodelitvi pravice do sofinanciranja do 5 (petih) let po izplačilu sofinanciranja z ogledi, preverjanjem dokumentacije ali na drug način preveriti namensko porabo dodeljenih sredstev, skladnost dokumentacije in izvedbe projekta z določili javnega poziva. V primeru ugotovljene nenamenske porabe sredstev, kršitev predpisov ali določil odločbe o dodelitvi pravice do sredstev sofinanciranja, je upravičenec dolžan ministrstvu vrniti prejeta sredstva skupaj z zakonskimi zamudnimi obrestmi za obdobje od prejema do vračila neupravičeno pridobljenega sofinanciranja.

1. **Varovanje podatkov**
2. člen

(varovanje osebnih podatkov in poslovnih skrivnosti)

Pogodbeni stranki se zavezujeta k varovanju osebnih podatkov in poslovnih skrivnosti v skladu z veljavno zakonodajo.

V skladu z Uredbo (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe o GDPR in predpisi o varstvu osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o GDPR in predpisi, ki urejajo varstvo osebnih podatkov.

1. **Protikorupcijska klavzula**
2. člen

Upravičenec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

V primeru iz prejšnjega odstavka mora izvajalec že prejeta sredstva skupaj z zakonitimi zamudnimi obrestmi vrniti v proračun Republike Slovenije.

1. **Skrbništvo pogodb**
2. člen

Skrbnik pogodbe na strani ministrstva je \_\_\_\_\_\_\_\_\_\_\_, na strani upravičenca pa \_\_\_\_\_\_\_\_\_\_\_\_\_\_\_\_\_.

1. **Končne določbe**
2. člen

Vsaka pogodbenica lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi. Sklenitev aneksa ni potrebna v primeru zamenjave skrbnika.

1. člen

Pogodba začne veljati z dnem, ko jo podpišeta obe pogodbeni stranki.

1. člen

Pogodbeni stranki soglašata, da bosta nerešena vprašanja reševali sporazumno. Če sporazuma ne bo mogoče skleniti, je za reševanje sporov pristojno sodišče v Ljubljani.

1. člen

Pogodba je sklenjena v 3 (treh) izvodih, od katerih prejme upravičenec 1 (en) izvod, ministrstvo pa 2 (dva) izvoda.

|  |  |
| --- | --- |
| **UPRAVIČENEC:** | **MINISTRSTVO:**Ministrstvo za okolje in prostorDunajska cesta 48, 1000 LjubljanaLjubljana, \_\_\_\_\_\_\_\_\_\_\_\_\_\_\_\_\_\_\_ |
|  |   |
|  |  MINISTER |

Št. zadeve: \_\_\_\_\_\_\_\_\_\_\_\_\_\_\_\_\_\_\_

Št. iz baze računi: \_\_\_\_\_\_\_\_\_\_\_\_\_\_\_